Document ID: 32006D0874

ΑΠΌΦΑΣΗ ΤΟΥ ΣΥΜΒΟΥΛΊΟΥ
της 28ης Νοεμβρίου 2006
για την προσχώρηση της Κοινότητας στον κανονισμό αριθ. 107 της Οικονομικής Επιτροπής των Ηνωμένων Εθνών για την Ευρώπη περί ενιαίων διατάξεων για την έγκριση οχημάτων της κατηγορίας Μ2 ή Μ3 σχετικά με τα γενικά κατασκευαστικά χαρακτηριστικά τους
(Κείμενο που παρουσιάζει ενδιαφέρον για τον ΕΟΧ)
(2006/874/ΕΚ)
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την απόφαση 97/836/ΕΚ του Συμβουλίου, της 27ης Νοεμβρίου 1997, ενόψει της προσχωρήσεως της Ευρωπαϊκής Κοινότητας στη συμφωνία της Οικονομικής Επιτροπής των Ηνωμένων Εθνών για την Ευρώπη σχετικά με την έκδοση ενιαίων τεχνικών προδιαγραφών για τροχοφόρα οχήματα, εξοπλισμό και εξαρτήματα τα οποία δύνανται να τοποθετούνται ή/και να χρησιμοποιούνται σε τροχοφόρα οχήματα και τις συνθήκες για την αμοιβαία αναγνώριση των εγκρίσεων που χορηγούνται με βάση τις προδιαγραφές αυτές («αναθεωρημένη συμφωνία του 1958») (1), και ιδίως το άρθρο 3 παράγραφος 3 και το άρθρο 4 παράγραφος 2 δεύτερη περίπτωση,
την πρόταση της Επιτροπής,
τη σύμφωνη γνώμη του Ευρωπαϊκού Κοινοβουλίου,
Εκτιμώντας τα ακόλουθα:
(1)
Οι τυποποιημένες απαιτήσεις του κανονισμού αριθ. 107 περί των ενιαίων διατάξεων για την έγκριση οχημάτων της κατηγορίας Μ2 ή Μ3 σχετικά με τα γενικά κατασκευαστικά χαρακτηριστικά τους αποσκοπούν στην άρση των τεχνικών φραγμών στο εμπόριο μηχανοκίνητων οχημάτων μεταξύ των συμβαλλόμενων μερών με την εξασφάλιση, παράλληλα, υψηλού επιπέδου ασφάλειας και προστασίας κατά τη λειτουργία των οχημάτων.
(2)
Συνεπώς, η Επιτροπή θεωρεί ότι ο κανονισμός αριθ. 107 θα πρέπει να καταστεί μέρος του κοινοτικού συστήματος για την έγκριση τύπου μηχανοκίνητων οχημάτων,
ΑΠΟΦΑΣΙΖΕΙ:
Άρθρο 1
1. Η Κοινότητα εφαρμόζει τον κανονισμό αριθ. 107 της Οικονομικής Επιτροπής των Ηνωμένων Εθνών για την Ευρώπη περί των ενιαίων διατάξεων για την έγκριση οχημάτων της κατηγορίας Μ2 ή Μ3 σχετικά με τα γενικά κατασκευαστικά χαρακτηριστικά τους.
2. Το κείμενο του κανονισμού επισυνάπτεται στην παρούσα απόφαση.
Άρθρο 2
Ο κανονισμός αριθ. 107 της Οικονομικής Επιτροπής των Ηνωμένων Εθνών για την Ευρώπη περί των ενιαίων διατάξεων για την έγκριση οχημάτων της κατηγορίας Μ2 ή Μ3 σχετικά με τα γενικά κατασκευαστικά χαρακτηριστικά τους καθίσταται μέρος του κοινοτικού συστήματος έγκρισης τύπου μηχανοκινήτων οχημάτων.
Άρθρο 3
Η Επιτροπή κοινοποιεί την παρούσα απόφαση στο Γενικό Γραμματέα των Ηνωμένων Εθνών.
Βρυξέλλες, 28 Νοεμβρίου 2006.

Labels: 7
13
8